Noi dezvăluiri la Vatican despre alte afaceri cu proprietăți de lux din Londra.
Cardinalul Becciu, care a fost silit să demisioneze de către Papă săptămâna trecută, a supravegheat și achiziții ale unor apartamente de lux din cartierul Knightsbridge din Londra, potrivit Financial Times. Cardinalul, care a fost omul numărul doi în cadrul Secretariatului de Stat al Vaticanului, a supravegheat o investiție care presupunea cumpărarea mai multor apartamente din Londra, în valoare de 95,75 de milioane de lire. Secretariatul de Stat al Vaticanului are, printre altele, și sarcina de a gestiona sumele provenite din donațiile credincioșilor catolici.
Cardinalul implicat într-un scandal imobiliar legat de achiziții în Londra a mai făcut și alte investiții de până la 100 de milioane de lire sterline în alte apartamente de lux din Londra, arată documentele.E-mail-urile și conturile financiare, consultate de Financial Times, arată că Angelo Becciu, cardinalul pe care Papa Francisc l-a forțat să demisioneze săptămâna trecută, a investit fondurile Vaticanului într-un portofoliu de apartamente de lux, situate în zona pieței Cadogan din cartierul Knightsbridge, una dintre cele mai scumpe zone rezidențiale din Londra.Dezvăluirile privind achizițiile suplimentare de proprietăți de lux din Londra, decise de clericul italian în vârstă de 72 de ani, vin pe fondul unei investigații realizate de magistrații Vaticanului asupra unei alte investiții, de 350 de milioane, în imobiliare din cartierul Chelsea, pe care cardinalul Becciu a supravegheat-o în 2014. Ancheta a dus la inspecții ale poliției la birourile Vaticanului, confiscări de documente, suspendări ale mai multor oficiali ai Sfântului Scaun și o arestare.Noile documente, care nu sugerează însă nicio acțiune greșită, aduc încă o dată în atenția publicului activitățile financiare ale Secretariatului de Stat, biroul administrației centrale a Vaticanului, a cărui misiune este și aceea de a investi sume de sute de milioane de euro proveniți din donații ale credincioșilor catolici.Cardinalul Becciu a fost omul numărul doi în cadrul Secretariatului între 2011 și 2018. Vineri el a spus că Papa Francisc i-a cerut să demisioneze și a promis că își va apăra nevinovăția în fața tuturor acuzațiilor de administrare defectuoasă a fondurilor Vaticanului."Papa mi-a spus că nu mai are încredere în mine pentru că a primit un raport de la magistrați, că am comis un act de deturnare de fonduri", a spus cardinalul Becciu săptămâna trecută. "I-am acceptat cererea de a mă retrage. Dar sunt nevinovat și o voi arăta".Potrivit documentelor, cardinalul a supravegheat o investiție care presupunea cumpărarea mai multor apartamente din Londra, în Piața Cadogan, în Hans Place și Pavilion Road. În total achizițiile s-au ridicat la 95,75 de milioane de lire. Această sumă a fost parțial finanțată cu ipoteci de la fosta bancă elvețiană BSI și de la banca Rothschild, conform contractelor de împrumut consultate de FT. Iar planul de dezvoltare a fost gestionat de o companie britanică numită Sloane și Cadogan, cu scopul de a vinde cu un anumit profit apartamentele renovate. Sloane & Cadogan, care nu este suspectată de nicio acțiune greșită, a refuzat să facă comentarii.Cardinalul Becciu nu a răspuns la întrebările care i-au fost adresate de FT prin e-mail. Anterior a spus că investițiile în proprietăți din Londra reprezentau o acțiune acceptată de Vatican și un mod de utilizare responsabilă a banilor încredințați Secretariatului.